
URDHËR
Nr.320, datë 15.5.2020

“PËR DISA KUFIZIME NË OFRIMIN E SHËRBIMEVE NË BARE, RESTORANTE DHE LOKALE, FAST-FOOD”

Në mbështetje të pikës 4, të nenit 102, të Kushtetutës, të nenit 7, pika 4, të  ligjit nr.15/2016, “Për parandalimin dhe luftimin e infeksioneve dhe sëmundjeve infektive”, si dhe udhëzimeve të Institutit të Shëndetit Publik, me qëllim mbrojtjen e shëndetit të popullatës nga infeksioni i shkaktuar nga COVID-19 në Republikën e Shqipërisë, 

URDHËROJ:

1. Ofrimin e shërbimit në bare, restorante dhe lokale, fast-food, në të gjithë vendin, duke filluar nga data 18 maj, vetëm në mjediset e tyre të hapura, sipas orareve të përcaktuara në urdhrat përkatëse për secilën zonë, duke respektuar protokollet e sigurisë, të miratuar nga Instituti i Shëndetit Publik.
2. Ngarkohet për zbatimin e këtij urdhri, Inspektorati Shtetëror Shëndetësor, Operatori i Shërbimeve të Kujdesit Shëndetësor dhe subjektet që ushtrojnë aktivitetet e përcaktuara në pikën 1, të këtij urdhri.
3. Inspektorati Shtetëror Shëndetësor mbikëqyr zbatimin e urdhrit dhe vendos masën e gjobës, sipas legjislacionit në fuqi. 
[bookmark: _GoBack]4. Urdhri nr. 164, datë 12.3.2020 “Për mbylljen e bareve, restoranteve dhe lokaleve, fast-food dhe kufizimin e shërbimeve që ofrohen nga struktura akomoduese që ofrojnë shërbim për klientët” dhe çdo urdhër tjetër që bie në kundërshtim me parashikimet e këtij urdhri, shfuqizohet. 
Ky urdhër hyn në fuqi menjëherë. 

